O‘zbekistonda so‘nggi sutkada 504 kishida koronavirus tasdiqlanib, ikki bemor vafot etdi

O‘zbekistonda 11-fevral kuni 504 kishida koronavirus qayd etilib, mamlakatda pandemiya boshidan beri koronavirusga chalingani rasman tasdiqlanganlar soni 233 ming nafarga yetdi, deb xabar beradi Sog‘liqni saqlash vazirligi matbuot xizmati.
Yangi kasallanish holatlarining:
koronavirusga chalingan bemorlar bilan muloqotda bo‘lgani sababli namuna olingan fuqarolar orasida aniqlangan.
Ta’kidlash kerakki, O‘zbekistonda 18-yanvardan buyon kunlik kasallanish holati ming kishidan ortayotgandi. 22-yanvar kuni esa rekord ko‘rsatkichga chiqqandi — bir sutkada 1478 kishida koronavirus aniqlangan. 2-fevralda esa koronavirus bilan kunlik kasallanishlar soni 15 kun ichida ilk bor 1000 tadan kamaygan. 9-fevraldan boshlab mamlakatda koronavirus bilan kunlik kasallanishlar soni bir oy ichida ilk bor 700 tadan kamaydi.
So‘nggi sutkada 856 kishi: Qoraqalpog‘iston Respublikasida 87 nafar, Andijon viloyatida 22 nafar, Buxoro viloyatida 21 nafar, Jizzax viloyatida 23 nafar, Qashqadaryo viloyatida 33 nafar, Navoiy viloyatida 9 nafar, Namangan viloyatida 10 nafar, Samarqand viloyatida 48 nafar, Sirdaryo viloyatida 6 nafar, Surxondaryo viloyatida 40 nafar, Farg‘ona viloyatida 63 nafar, Xorazm viloyatida 18 nafar, Toshkent viloyatida 24 nafar, Toshkent shahrida 452 nafar bemor tuzalib, kasallikdan sog‘ayganlar jami 216 153 nafarga yetdi va sog‘ayish ko‘rsatkichi 93 foizni tashkil etmoqda.
Shuningdek, 2 nafar koronavirusga chalingan bemor vafot etib, kasallikdan vafot etganlar soni 1599 nafarni tashkil qilmoqda. Bundan tashqari, o‘tgan bir sutka ichida 89 kishida pnevmoniya aniqlangan.
 Koronavirusga qarshi kurash uchun ajratilgan mablag‘larning sarflanishi bo‘yicha Behzod Musayevga parlament so‘rovi yuborildi